Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19338

e) Nem lehet a repülőgép zajszintjét jelentősen befolyásoló hőmérsékleti inverzió, vagy rendszertelen lökéses szél, amikor a zajminősítési bizonyítványt kiadó hatóságok által kijelölt mérési pontokban a zajt rögzítik. 1 - Néha 'felszállási zajmérő pont'-ként említik; 2007/70/II. szám 2 - Néha az 'oldalvonalon elhelyezett zajmérő pont (pontok)-ként említik. 2.3 Repülőgép vizsgálati eljárások: 2.3.1 A vizsgálati eljárásoknak elfogadhatóaknak kell lenniük a bizonyítványt kiadó állam légi-alkalmassági és zajminősítési vizsgálatot végző hatóságai részéről. 2.3.2 A repülőgép vizsgálati eljárásait és a zaj méréseit a Ténylegesen Észlelt Zajszint (EPNL) EPNdB egységekben mért értékét biztosító jóváhagyott módon kell végrehajtani, ahogy azt a jelen Függelék 4. pontja ismerteti. 2.3.3 A repülőgép magasságát és a futópálya meghosszabbított középvonalához mért oldalirányú helyzetét, az alkalmassági bizonyítványt kiadó hatóságok által jóváhagyott, a normál repülési műszerezettségtől független módszerrel kell meghatározni, mint például a radar célkövetés, teodolit háromszögelés, vagy fényképezéses mérési eljárások. 2.3.4 A repülőgép repülési pálya menti helyzetét szinkronizáló jelek segítségével kell a zajmérő pontokon rögzített zajra vonatkoztatni. A repülőgép futópályához viszonyított helyzetét a megközelítés során a küszöbtől legalább 7,4 km (4 tengeri mérföld) távolságra lévő pontból, és a felszállás során a felszálláshoz végzett nekifutás kezdetétől legalább 11 km (6 NM) távolságra lévő pontból kell rögzíteni. 2.3.5 Ha a felszállási vizsgálati eljárást a zajminősítési bizonyítványt kérelemben szereplő maximum felszálló tömegtől eltérő tömeggel hajtják végre, akkor a szükséges EPNL korrekció nem haladhatja meg a 2 EPNdB értéket. Ha a megközelítési vizsgálati eljárást a zajminősítési bizonyítványt kérelemben szereplő maximum leszálló tömegtől eltérő tömeggel hajtják végre, akkor a szükséges EPNL korrekció nem haladhatja meg az 1 EPNdB értéket. A bizonyítványt kiadó hatóság által elfogadott adatokat kell használni az EPNL értéknek a tömeg függvényében való változásainak meghatározására, mind a felszállási, mind a leszállási vizsgálati körülményekre. 2.4 Mérések 2.4.1 A jelen Függelék 5. pontjában említett és a korrekcióhoz szükséges helyzet- és teljesítményadatokat automatikusan kell rögzíteni jóváhagyott mintavételi gyakorisággal. A megközelítés során a repülőgép futópályához viszonyított helyzetét a földet érési küszöbtől legalább 7,4 km (4 tengeri mérföld) távolságra lévő pontból, a felszállás során pedig a felszálláshoz végzett nekifutás kezdetétől legalább 11 km (6NM) távolságban lévő pontból kell rögzíteni. A mérőeszközöket a bizonyítványt kiadó hatóságnak kell jóvá hagynia. 2.4.2 A helyzet- és teljesítmény adatokat a jelen Függelék 5. szakaszában vázolt módszerek szerint kell az 5.3 a) pontban leírt meteorológiai referencia feltételekre korrigálni. 2.4.3 Az akusztikai adatokat a jelen Függelék 5. szakaszában vázolt módszerek szerint kell az 5.3 a) 1), 2) és 3) pontjában leírt meteorológiai referencia feltételekre korrigálni. Akusztikai adatkorrekciót kell még végezni ezen kívül a repülőgép megközelítési útvonala és a megközelítési mérőpont közötti vizsgálati, illetve referencia minimum távolság változásokra az átrepülési mérőpont felett függőleges irányban lévő felszállás útvonalára és az olyan mérési pontoknál, amelyeknek a magasságkülönbsége a futópálya legközelebbi pontjához viszonyítva 6 m-nél (20 lábnál) nagyobb mértékben eltér. 2.4.4 Központi hely szerepre a repülőtéri irányító tornyot, vagy más létesítményt kell kijelölni, amely központi helynél a mért légköri jellemzők azon adott földrajzi térség feletti feltételeket képviselik, amelyben a repülőgép zajmérését végzik. Ennek ellenére a talajszél sebességét és a környezeti levegő hőmérsékletet a mikrofonok közelében kell mérni a megközelítési, oldalsó, és a felszállási mérési helyeken és a vizsgálatok csak akkor fogadhatók el, ha ezek a feltételek megfelelnek a jelen Függelék 2. pontjában foglaltaknak. 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes